CELEX: 32019D1581
Language: bg
Date: 2019-09-16 00:00:00
Title: Решение (EС) 2019/1581 на Съвета от 16 септември 2019 година за внасяне от името на Европейския съюз на предложения за изменение на допълнения I и II към Конвенцията за опазване на мигриращите видове диви животни на тринадесетата среща на Конференцията на страните

25.9.2019   
               
               
                  BG
               
               
                  Официален вестник на Европейския съюз
               
               
                  L 245/7
               
            
         РЕШЕНИЕ (EС) 2019/1581 НА СЪВЕТА
         от 16 септември 2019 година
         за внасяне от името на Европейския съюз на предложения за изменение на допълнения I и II към Конвенцията за опазване на мигриращите видове диви животни на тринадесетата среща на Конференцията на страните
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Конвенцията за опазване на мигриращите видове диви животни (наричана по-долу „конвенцията“) беше сключена от Съюза с Решение 82/461/ЕИО на Съвета (1) и влезе в сила на 1 ноември 1983 г.
                  
               
                     (2)
                  
                  
                     Съгласно член XI от конвенцията Конференцията на страните може да приема решения за изменение на допълнения I и II към конвенцията.
                  
               
                     (3)
                  
                  
                     Конференцията на страните може да приеме такива изменения на своята тринадесета среща, която ще се състои от 15 до 22 февруари 2020 г. Секретариатът по конвенцията уведоми страните по конвенцията, че всички предложения за изменение трябва да бъдат предадени до 19 септември 2019 г. в съответствие с член XI, алинея 3 от конвенцията. Като страна по конвенцията Съюзът може да прави такива предложения.
                  
               
                     (4)
                  
                  
                     Включването на вида Tetrax tetrax в допълнение I към конвенцията и на видовете Tetrax tetrax, Galeorhinus galeus и Sphyrna zygaena в допълнение II към конвенцията е научно обосновано и съответства на правото на Съюза, както и на неговия ангажимент за международно сътрудничество с цел опазване на биологичното разнообразие.
                  
               
                     (5)
                  
                  
                     Ето защо, Съюзът следва да внесе тези предложения за изменение на допълнения I и II към конвенцията. Комисията следва да предаде тези предложения на секретариата по конвенцията,
                  
               ПРИЕ НАСТОЯЩОТО РЕШЕНИЕ:
         
            Член 1
            
               1.   Във връзка с тринадесетата среща на Конференцията на страните по Конвенцията за опазване на мигриращите видове диви животни Съюзът внася следните предложения:
               
                           a)
                        
                        
                           допълнение I към конвенцията да се измени, така че да бъде включен видът Tetrax tetrax;
                        
                     
                           б)
                        
                        
                           допълнение II към конвенцията да се измени, така че да бъдат включени видовете Tetrax tetrax, Galeorhinus galeus и Sphyrna zygaena.
                        
                     
            
               2.   Комисията предава от името на Съюза посочените в параграф 1 предложения на секретариата по конвенцията.
            
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 16 септември 2019 година.
            
               
                  За Съвета
               
               
                  Председател
               
               T. TUPPURAINEN
            
         
         
            (1)  Решение 82/461/ЕИО на Съвета от 24 юни 1982 г. за сключване на Конвенция за опазване на мигриращите видове диви животни (ОВ L 210, 19.7.1982 г., стр. 10).